b'\n_START_ARTICLE_\nPierre-Antoine Cousteau\n_START_PARAGRAPH_\nPierre-Antoine Cousteau (18. maaliskuuta 1906 Saint-Andr\xc3\xa9-de-Cubzac, Ranska \xe2\x80\x93 17. joulukuuta 1958 Pariisi, Ranska) oli ranskalainen \xc3\xa4\xc3\xa4rioikeistolainen poleemikko ja toimittaja. H\xc3\xa4n oli merentutkija Jacques-Yves Cousteaun veli._NEWLINE_Pierre-Antoine Cousteau j\xc3\xa4tti kommunismin 1930-luvulla ja ajautui enemm\xc3\xa4n kannattamaan antisemitismi\xc3\xa4 ja vastustamaan demokratiaa. H\xc3\xa4n kirjoitti Coup de Patte - ja Je suis partout -lehtiin. J\xc3\xa4lkimm\xc3\xa4isess\xc3\xa4 h\xc3\xa4n oli l\xc3\xa4hell\xc3\xa4 Pierre Gaxottea, joka vakuutti Cousteaun fasismista. Cousteau matkusti Natsi-Saksaan vuonna 1936 natsimy\xc3\xb6nteisten Robert Brasillachin ja Georges Blondin kanssa sek\xc3\xa4 vuonna 1938 Espanjaan Brasillachin ja Maurice Bard\xc3\xa8chen kanssa. Cousteau osallistui my\xc3\xb6s N\xc3\xbcrnbergin puoluep\xc3\xa4iville ja vaikuttui matkojensa aikana kansallissosialismista, vaikka my\xc3\xb6nsi, ett\xc3\xa4 siin\xc3\xa4 on my\xc3\xb6s puutteita._NEWLINE_Cousteau kutsuttiin takaisin Ranskan armeijaan vuonna 1939 ja h\xc3\xa4net vangittiin seuraavana vuonna. Brasillach kuitenkin onnistui vapauttamaan Cousteaun, joka palasi Je suis partout -lehteen, jonka poliittiseksi johtajaksi h\xc3\xa4n nousi Brasillachin tilalle vuonna 1943. Sota-aikana h\xc3\xa4n vaikutti juutalaisten siirt\xc3\xa4miseen keskitysleireille, toimittajana pariisilaisessa Paris-Soir-lehdess\xc3\xa4 sek\xc3\xa4 yleissihteerin\xc3\xa4 ranskalaisessa puolisotilaallisissa Milice-joukoissa._NEWLINE_Elokuussa 1944 Cousteau muutti Saksaan, Bad Mergentheimiin, jossa h\xc3\xa4n johti ranskalaista sanomalehte\xc3\xa4 ja radioasemaa. Saksasta h\xc3\xa4n pakeni Sveitsiin. Cousteau vangittiin Innsbruckissa ja tuomittiin kuolemaan marraskuussa 1946. Tuomio muutettiin kuitenkin elinkautiseen rangaistusty\xc3\xb6h\xc3\xb6n. H\xc3\xa4net sai yleisen armahduksen vuonna 1954 ja h\xc3\xa4n alkoi toimittaa \xc3\xa4\xc3\xa4rinationalistista Rivarol-lehte\xc3\xa4 sek\xc3\xa4 teki yhteisty\xc3\xb6t\xc3\xa4 Henry Costonin sanomalehtien kanssa._NEWLINE_Cousteau kuoli vuonna 1958 Pariisissa.'